בתי חולים > סורוקה > דף הבית > חדשות ומחקרים בסורוקה > "אני נוחרת?!"
ממחקר חדש בסורוקה עולה שנשים נוטות לדווח באופן חלקי על הנחירות שלהן ולהעריך בצורה מועטה את עוצמת קולן, מה שמביא לתת אבחון של דום נשימה בשינה בקרב נשים.
פרופ' נמרוד מימון, מנהל מחלקה פנימית ב' במרכז הרפואי סורוקה ומומחה במחלות ריאה: "גילינו שלמרות שכמעט ואין הבדל בעוצמת הנחירות בין שני המגדרים, מעט נשים נוטות לדווח על העובדה שהן נוחרות והן ממעיטות בעוצמת הנחירות שלהן. העובדה שנשים מדווחות על נחירות בכמות מועטה מהמתואר, יכולה להיות אחד מהמחסומים שמונעים מהן להגיע למעבדת שינה כדי לבדוק את איכות השינה שלהן". פרופ' מימון מוסיף: "ממצאי המחקר מעידים כי על רופאים לחפש אחר סימנים אחרים לדום נשימה בשינה בקרב נשים ולא להתבסס על דיווח עצמי של נחירות בלבד שכן נראה שהסטיגמה המגדרית משפיעה על התשובות של הנשים המטופלות. יש חשיבות לאבחון של דום נשימה בשינה למניעת סיכונים בריאותיים משמעותיים כגון אירועים מוחיים ויתר לחץ דם וכדי לשפר את איכות החיים ולהקטין את הנטייה לישנוניות ולהירדמות בשעות היום".